«Җиңү юлы» буйлап атладылар

	7 ноябрьдә Самарада “Җиңү юлы” дип аталган чираттагы Хәтер парады узды. Ул 1941 елның 7 ноябрендә СССРның запас каласы булып саналган Куйбышевта уздырылган парадка багышлана. Бөек Ватан сугышы башланган елны Куйбышев мәйданында узган парад иң күләмле, иң күпсанлы булып, бөтен дөньяга СССРның төрле милләт халыклары бердәмлеген, рухи ныклыгын һәм батырлыгын күрсәтте. 	 Бүген дә Хәтер парады Идел буе федераль округында патриотик проектларның иң күләмлесе булып тора. Россия президентының Идел буе Федераль округындагы тулы вәкаләтле вәкиле Игорь Комаров әлеге чараның тарихи әһәмиятен билгеләп үтте: - Әлеге парад Бөек Ватан сугышында катнашкан туганнарыбыз белән элемтә ролен үти. Дәһшәтле елларда дошман белән аяусыз көрәшкә бөтен ил күтәрелде, фронт белән тыл берләште, үлемсез батырлыклар күрсәтеп, Ватаныбызны фашизмнан саклап калырга мөмкин булды.  
	Эльвира РӘФЫЙКОВА	
Бердәмлек

	№ --- | 13.11.2022	


